Баскетбол
Баскетбо́л (инг. basket — тускар, ball — буьрка) — буьркаца спортан ловзар. Баскетболехь ловзуш ши команда хуьлу. ХӀора командан Ӏалашо йу буьрка дуьхьалболчера тускаран чукхоссар а, шайн тускар Ӏалашдар а. Тускар ду 3,05 метр лекха хӀоттина (10 фут). ХӀора командера майданан тӀехь хуьлу пхип стаг. Командехь 12 стаг хуьлу. Ловзуш берш ма-луу хийца йиш йу. Генара (3 очко луш долу сизал дехьара) буьрка чукхоьссича 3 очко ло. Оцу сизал сехьара чукхоьссича 2 очко ло. ГӀудан кхоссар чукхоьссича 1 очко ло. Баскетболан майда йу 28 метр йеха а, 15 метр шуьйра а. Баскетбол йу дуьненахь гӀаръялла спортан тайп. Баскетбол йу Олимпан ловзарийн программе йукъайогӀуш 1936 шо дуьйна. И ловзар кхоьллинарг, Джеймс Нейсмит оцу Олимпиадехь хьаша вара. Божарийн йуккъехь баскетболан дуьненан чемпионаташ йолайелира 1950 шарахь, зударашна йуккъера чемпионаташ — 1953 шарахь, Европин чемпионаташ — 1935 шарахь.